CELEX: 62011CN0533
Language: fi
Date: 2011-10-19 00:00:00
Title: Asia C-533/11: Kanne 19.10.2011 — Euroopan komissio v. Belgian kuningaskunta

28.1.2012   
            
            
               FI
            
            
               Euroopan unionin virallinen lehti
            
            
               C 25/29
            
         
      Kanne 19.10.2011 — Euroopan komissio v. Belgian kuningaskunta
      (Asia C-533/11)
      (2012/C 25/51)
      Oikeudenkäyntikieli: ranska
      
         Asianosaiset
      
      
         Kantaja: Euroopan komissio (asiamiehet: S. Pardo Quintillán ja A. Marghelis)
      
         Vastaaja: Belgian kuningaskunta
      
         Vaatimukset
      
      
                  —
               
               
                  Unionin tuomioistuimen on todettava, että Belgian kuningaskunta ei ole noudattanut Euroopan unionin toiminnasta tehdyn sopimuksen 260 artiklan ensimmäiseen kohtaan perustuvia velvoitteitaan, koska se ei ole toteuttanut kaikkia toimenpiteitä, jotka ovat tarpeen asiassa C-27/03 4.7.2004 annetun yhteisöjen tuomioistuimen tuomion täytäntöönpanemiseksi.
               
            
                  —
               
               
                  Belgian kuningaskunta on velvoitettava maksamaan komissiolle uhkasakko, jonka määräksi ehdotetaan 55 836 euroa jokaiselta päivältä, jonka asiassa C-27/03 4.7.2004 annetun tuomion täytäntöönpano viivästyy, siitä päivästä lukien, jolloin tuomio tässä asiassa annetaan, siihen päivään saakka, jolloin asiassa C-27/03 annettu tuomio pannaan täytäntöön.
               
            
                  —
               
               
                  Belgian kuningaskunta on velvoitettava maksamaan komissiolle kiinteämääräinen päivittäinen 6 204 euron korvaus asiassa C-27/03 4.7.2004 annetun tuomion julistamispäivästä lukien siihen saakka, kunnes tuomio tässä asiassa annetaan, tai siihen päivään saakka, jolloin asiassa C-27/03 annettu tuomio pannaan täytäntöön, jos se pannaan täytäntöön aiemmin.
               
            
                  —
               
               
                  Belgian kuningaskunta on velvoitettava korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Komissio vetoaa kanteensa tueksi siihen, että yhdyskuntajätevesien viemäröintijärjestelmät eivät vielä tänä päivänäkään ole yhdyskuntajätevesien käsittelystä 21.5.1991 annetun neuvoston direktiivin 91/271/ETY (1) 3 artiklan ensimmäisen kohdan säännösten mukaisia Brysselin pääkaupunkialueen taajamassa eivätkä myöskään Vallonian alueella sijaitsevassa kuudessa taajamassa, joiden avl on yli 10 000.
      Brysselin pääkaupunkialueen taajamassa, Flanderin alueella yhdessä taajamassa, jonka avl on yli 10 000, ja Vallonian alueella 19 taajamassa, joiden avl on yli 10 000, kyseisten vesien käsittelyjärjestelmät haavoittumiselle alttiilla alueilla eivät lisäksi tänä päivänäkään täytä direktiivin 91/271/ETY 5 artiklan 2 ja 3 kohdassa asetettuja vaatimuksia.
      Komissio päättelee tästä, että Belgia ei vielä tähän päivään mennessä ole antanut yhteisöjen tuomioistuimen 8.7.2004 antaman tuomion täysimääräisen täytäntöönpanon edellyttämiä säännöksiä ja määräyksiä.
      
         (1)  EYVL L 135, s. 40.